# Anaksimander

### Iz Wikipedije, proste enciklopedije

Anaksimánder (grško Άναξίμανδρος: Anaxímandros) (tudi Aniksimander), grški filozof in astronom, * 609/610 pr. n. št., Milet, † 546 pr. n. št..

Anaksimander po Raphaelovi sliki Atenska šola, 1510–1511

## [uredi] Življenje in delo

Anaksimander je bil predstavnik jonske filozofske šole in Talesov sopotnik ali učenec. Verjetno je bil Anaksimenov učitelj ali prijatelj. malo je znanega o njegovem življenju in delu. Napisal je prvi grški filozofski spis O naravi (Peri fyseos). Iz tega dela je ohranjen samo en stavek. Obširnejši so doksografski podatki. Prvi se je spraševal o načelu, počelu vsega in ga imenoval apeiron. Neskončnost je po kvaliteti nedoločena, prostorsko in časovno neomejena snovna praosnova vseh stvari (arhe), ki iz sebe zaradi neprestanega gibanja izdvaja nasprotja in na ta način povzroča nastanek posameznih stvari. Razvoj nasprotij se nujno konča s spajanjem, z vračanjem posameznega v prvobitno splošno. Odtod je preko Heraklita Efeškega govoril o periodičnem stvarjenju in uničenju sveta.

Pomembna so njegova odkritja v astronomiji. Zanj je imela Zemlja obliko valja ali kamnitega stebra, katerega višina je enaka tretjini osnovnice. Zemlja prosto lebdi v zraku v središču sveta. Sonce, Luna in zvezde naj bi bile različno oddaljene; Sonce najdlje, zvezde pa Zemlji najbližje. Sonce si je zamišljal kot kolo s premerom 27 ali 28 Zemljinih premerov. Votel obroč kolesa naj bi napolnjeval ogenj, viden le skozi okroglo odprtino. Na podoben način je razlagal tudi Luno, ta obroč naj bi bil širok 19 Zemljinih premerov. Zvezdno kolo pa je postavil nekje med Luno in Zemljo. Nastanek Sončevih in Luninih mrkov je razlagal z začasno zamašitvijo lukenj v obročih, Lunine mene pa z rednimi delnimi zamašitvami. Ni popolnoma jasno, kako si je zamišljal zgradbo sfer in obročev, saj so morali notranje ležeči sloji prepuščati Sončevo svetlobo, njih lastna svetloba pa je izhajala le skozi odprtine. Zvezde je postavil najbližje k Zemlji, kar govori o tem, kako malo so Grki takrat opazovali nebo, saj je očitno, da niso poznali niti Luninih okultacij svetlih zvezd. Tako je zasnoval svojo novo kozmološko sliko, ki je v grško astronomijo uvedla geometrizacijo fizičnega Vesolja. Njegovo učenje o nastanku organskega življenja v vodi in razvoju živih bitij preko nižjih organizmov do človeka predstavlja pomembno anticipacijo sodobne teorije o poreklu vrst. Napravil je nebesno kroglo (sfaira) in sestavil prvo geografsko karto za katero je kasneje napisal besedilo njegov rojak Hekatej. Prvi je uporabljal gnomon, s katerim je določil kot med ekliptiko in ekvatorjem.

## [uredi] Glej tudi

- seznam starogrških filozofov
- seznam starogrških astronomov

## [uredi] Zunanje povezave

- (v angleščini) Internet Encyclopedia of Philosophy — Anaksimander

Predsokratski filozofi
Miletska šola : Tales · Anaksimander · Anaksimen Pitagorejci : Pitagora · Alkmaion · Filolaj · Arhit · Hiket · Ekfant Efeška šola : Heraklit Mračni — Elejška šola : Ksenofan · Parmenid · Zenon Elejski · Melis Pluralizem : Anaksagora · Empedoklej — Atomistična šola : Levkip · Demokrit

Sofizem : Protagora · Gorgij · Prodik · Alkidamas · Hipij

Diogen Apolonijski · Ferekid

uredi

Vzpostavljeno iz »http://sl.wikipedia.org../../../a/n/a/Anaksimander.html«

Kategorije: Starogrški filozofi | Starogrški astronomi | Rojeni leta 610 pr. n. št. | Umrli leta 546 pr. n. št.

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- العربية
- Azərbaycan
- Български
- Bosanski
- Català
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Français
- Gàidhlig
- Galego
- עברית
- Hrvatski
- Magyar
- Bahasa Indonesia
- Íslenska
- Italiano
- 日本語
- Latina
- Lëtzebuergesch
- Limburgs
- Latviešu
- Македонски
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Srpskohrvatski / Српскохрватски
- Slovenčina
- Српски / Srpski
- Svenska
- Türkçe
- Українська
- اردو
- 中文